| Coloplast A/S  Att.: Claus Beck |
| --- |

| Center for By Land og Vand |
| --- |

| Natur og Miljø  Prøvestensvej 52  3000 Helsingør  Cvr nr. 64 50 20 18  Dato 17.11.2020  Sagsnr. 20/  **Malene Kamstrup**  Ingeniør  Tlf. 49 28 24 54  www.helsingor.dk |
| --- |

|  |
| --- |

# Miljøgodkendelse af ny maskine til at fremstille og pakke Brava Convex Ring til stomiprodukt - OC1648

# Tak for ansøgning om etablering og drift af ny maskine til fremstilling og pakning af Brava Convex Ring, der er et stomiprodukt. Dette brev er miljøgodkendelsen af det søgte.

**Kommunens afgørelse**

Med hjemmel i miljøbeskyttelseslovens §33 meddeler Helsingør Kommune miljøgodkendelse til etablering og drift af, ny maskine til fremstilling og pakning af Brava Convex Ring, der er et stomiprodukt - OC1648.

**Baggrund**

I planlægger at etablere en ny maskine - OC1648 Brava® Convex Ring primo december 2020, og I forventer at kunne sælge produktet til maj 2021.

Produktet skabes ved, at først støbes kernen, herefter pasta-delen, hvorefter de to elementer lægges oven på hinanden og bliver trykket sammen. Bagefter udstanses et centerhul og til sidst den ydre geometri.

Kernen består af en eksisterende klæber, mens pasta-delen består af en anden eksisterende klæber. Ringen er dækket af en top-releaseliner på oversiden og en papir-releaseliner på undersiden. Til sidst lægges produktet i en transparent bakke, som forsegles med en resealable label.

Maskinen færdig pakker emnerne.

Maskinen fremstiller og pakker ca. 30.000 stk./ dag.

**Produkt-komponenter:**

* **Klæber:** Til kerne og pasta -elementer leveres fra interne produktionssites.
* **Liner:**  Følgende plasttyper indgår: Polyethylen (PE) og Ethylen Vinyl Acetat (EVA)

**Pakkematerialer:**

* Bakke: Amorphous Polyethylene Terephthalate (APET)
* Reseable-label: Polypropylene (PP)
* Retail-boks: Pap
* Shipper-box: Pap

**Emission:** Der etableres lokalt udsug på linjen til fjernelse af alkoholdampe. Alkoholforbruget anslås til ca. en ½L per time. Der dispenseres alkohol for at smøre skær/ knive på stanseværktøjerne, hvilket er et proceshensyn for at forebygge vedhæftning af klæber materiale til værktøjerne.

**Støj:** OC1648 opstilles indendørs og påvirker derfor ikke den udvendige støj-belastning.

**Spildevand:** Der er ikke spildevand fra processen.

**Affald:** Processen efterlader affald i form af procesfilm, som trækkes af og oprulles under processen. Ligeledes vil der være gitterspild fra konjunkturstansning af kerne-klæber. Dette oprulles som gitterspild og kan genanvendes.

Efter samling af produktet udstanses centerhullet, som består af kerne-klæber, pasta-klæber og topfolie samt papirliner. Dette affald kan ikke umiddelbart genbruges og opsamles som restaffald i en container.

**Forventet affaldsmængder ved 4 meter/ min per skift (7 timer):**

* Procesfilm: 1700 meter ~ 30 kg (Oprullet)
* Gitterspild (kerneklæber): Ca. 126 kg (Oprullet)
* Center-udstans: Ca. 102 kg
* Restaffald: Ca. 210 kg

**Natur og plan**

Virksomheden er i et område, der i lokalplanen er udlagt til erhverv.

Alt det søgte kommer til at foregå indendørs. Der er desuden kun tale om en ubetydelig udvidelse af virksomhedens samlede aktiviteter på stedet. Kommunen vurderer derfor, at det søgte kun i ubetydeligt omfang vil påvirke bilag 4-arter og områder omfattet af naturbeskyttelsesloven §3.

**Kommunens vurdering**

Kommunen vurderer at I med den nye produktion fortsat vil kunne overholde alle de gældende vilkår samt affaldsbekendtgørelsens krav. Der er derfor ikke brug for at meddele nye vilkår.

**Klagevejledning**

I kan klage over afgørelsen. Ønsker I at klage, skal I senest den 15. december 2020 have indtastet klagen i [Klageportalen](http://www.nmkn.dk) til Miljø- og Fødevareklagenævnet.

Visse interesseorganisationer kan også klage. Vi sender derfor kopi af afgørelsen til dem, der har ønsket det.

Vi vurderer, at der ikke er nogen med en individuel interesse i sagen, og sætter derfor ikke en annonce på vores hjemmeside om sagen. Enhver dog desuden komme til at se kommunens dokumenter i denne sag.

Hvis klagenævnet modtager en klage får både I og vi besked. Det koster for privatpersoner 900 kroner og for virksomheder og organisationer 1800 kroner at få klagen behandlet, og Klagenævnet sender en opkrævning. I får pengene tilbage, hvis I får helt eller delvist medhold i klagen.

Afgørelsen kan også bringes for domstolene inden den 17. maj 2021.

Kopi:

* Danmarks naturfredningsforening ([dn@dn.dk](mailto:dn@dn.dk))
* Styrelsen for Patientsikkerhed ([stps@stps.dk](mailto:stps@stps.dk))

Med venlig hilsen

Malene Kamstrup

Ingeniør